कार का लालच दे पटना के राजा ने की ठगी
राकेश पुरोहितवार/ततहीर कौसर| भागलपुर
चेहरापहचानो-इनाम पाओ का विज्ञापन देख लोग लगातार ठगी के शिकार हो रहे हैं। 10 दिसंबर को भागलपुर कोर्ट में एक निजी चैनल के खिलाफ इसी तरह का एक मामला दायर किया गया। गोराडीह थाना के जयखुंट गांव के अजय सिंह ने कोर्ट को बताया कि कैसे साढ़े बारह लाख की लॉटरी का झांसा दिखाकर उनसे 45 हजार रुपये ठग लिये गये। लगातार इस तरह के मामले पहुंच रहे हैं।
दैनिक भास्कर ने भागलपुर की एक ऐसी लड़की को ढूंढ निकाला जो गिरोह के संपर्क में आने के बाद किसी तरह से उससे बाहर आने में सफल रही। दैनिक भास्कर ने करीब तीन महीने तक इस मामले की पड़ताल की। हमारी इनवेस्टिगेशन टीम ने पता किया कि कैसे गिरोह का संचालन होता है, इसमें कौन-कौन से लोग हैं। जो फोन नंबर्स हमारी तफ्तीश में सामने आए हमने उसकी पूरी पड़ताल की। भास्कर के रिपोर्टर ने ग्राहक बनकर फोन किया। ठगों को हमारी टीम ने ढूंढ निकाला। सरगना को भी। दो संदिग्ध अकाउंट नंबर ठगों ने दिए। इनमें पैसे डलवाने को कहा गया।
गिरोह के संपर्क में आई लड़की ने बताया कि उसने भी एक बार मैनेजर बनकर एक ग्राहक को फोन किया था। 35 हजार रुपये एकाउंट में डलवाए भी थे। लड़की ने बताया कि चेहरा पहचानो-इनाम पाओ के नाम पर लोगों को गिरोह के सदस्य लग्जरी गाड़ी और पैसों का प्रलोभन देकर ठगते हैं। रजिस्ट्रेशन राशि के नाम पर ठगी की जाती है। ग्राहकों को जिस मोबाइल नंबर से फोन आता है, वह भी बाद में बंद हो जाता है।
भास्कर ने ऐसे किया स्टिंग: जबदैनिक भास्कर की इनवेस्टिगेशन टीम ने इस पर काम शुरू किया तो बस एक कड़ी की तलाश थी। गिरोह के चंगुल से निकली लड़की अहम कड़ी बनी। उसने बताया कि उसकी अंग्रेजी अच्छी है सो राजा चाहता था कि वह काम करे। भास्कर ने उस लड़की को इस बात के लिये राजी किया कि वह राजा को कॉल करे और कहे कि उसे पैसे की जरूरत है। वह उसके लिये काम करेगी। दैनिक भास्कर ने बातचीत के लिए एक खास नंबर लड़की को उपलब्ध कराया।
सरगना राजा उर्फ अभिषेक गुप्ता की गर्ल फ्रेंड खुशबू भी गिरोह में काम करती है। वह समस्तीपुर की रहने वाली बताई जाती है। ये लड़की पटना में रहकर पढ़ाई कर रही है। पहली बार मोबाइल पर इस लड़की का फोन आने पर लोग यह समझ नहीं पाते हैं कि वे ठगी के शिकार हो रहे हैं।
तफ्तीश में यह बात सामने आई कि गिरोह का सरगना राजा उर्फ अभिषेक गुप्ता है। वह पटना का रहने वाला है। पहले वह बोरिंग रोड में रहता था और अभी पाटलिपुत्र गोलंबर के पास कहीं रहता है। वहीं से वह नेटवर्क को आपरेट कर रहा है। वह मूल रूप से बेतिया का रहने वाला है। राजा एक ठिकाने पर नहीं टिकता। वह लगातार अपना ठिकाना बदलता रहता है। उसके साथ कई और लड़के-लड़कियां हैं, जो कंपनी के अधिकारी बनकर लोगों को फोन करते हैं।
पैसे डलवाने के लिए दिए दो अकाउंट नंबर
दैनिकभास्कर के रिपोर्टर ने ग्राहक बनकर राजा से बात की। रिपोर्टर ने राजा से कहा कि उसे 9155034278 से कॉल आया था और रजिस्ट्रेशन कराने को कहा गया। रजिस्ट्रेशन कराने के लिए क्या करना होगा? इस पर राजा के दो अकाउंट नंबर दिए। अकाउंट नंबर-484010110009786 बैंक ऑफ इंडिया का है। यह खाता अमित कुमार सिन्हा के नाम से है। दूसरा अकाउंट नंबर-20234490975 स्टेट बैंक ऑफ इंडिया है। यह किसी राजीव कुमार के नाम से है। इन्हीं दोनों अकाउंट में पैसे भेजने को कहा गया है। प्रथम चरण में रजिस्ट्रेशन शुल्क 6800 रुपये डालने को कहा गया। हमारी टीम ने इन दोनों खातों की भी पड़ताल की। खाते वाकई संदिग्ध निकले। बैंक ऑफ इंडिया वाला खाता समस्तीपुर शाखा में करीब तीन साल पहले खोला गया था। इसमें तीन से चार हजार रूपये कई बार आए। एसबीआई का खाता पटना के भागवतनगर शाखा का है।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva